ddrg/super_eurlex huggingface dataset:
A Bizottság határozata

(2000. december 27.)

az egyes tagállamok vagy a tagállamok egyes régiói szarvasmarha-állományának hivatalosan gümőkórmentes státusza megállapításáról szóló 1999/467/EK határozat negyedik alkalommal történő módosításáról

(az értesítés a C(2000) 4144. számú dokumentummal történt)

(EGT vonatkozású szöveg)

(2001/26/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2000/20/EK irányelvvel [1] módosított, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló 64/432/EGK tanácsi irányelvre [2] és különösen annak A. melléklete I. 4. pontjára,

mivel:

(1) A legutóbb a 2000/694/EK határozattal [3] módosított, egyes tagállamok vagy a tagállamok egyes régiói szarvasmarha-állományainak hivatalosan gümőkórmentes státusza megállapításáról és a 97/76/EK határozat hatályon kívül helyezéséről szóló, 1999. július 15-i 1999/467/EK bizottsági határozat [4] ilyen státuszt adott egyes tagállamoknak és azok régióinak.

(2) Franciaország illetékes hatóságai olyan dokumentációt nyújtottak be a Bizottságnak, amelyben bizonyították, hogy megfelelnek a 64/432/EGK irányelv A. mellékletének I. 4. pontjában előírt összes feltételnek és különösen azt, hogy – a minden év december 31-én elvégzett számítás alapján – az utóbbi hat egymást követő évben, Franciaországban a szarvasmarha-állomány több mint 99,9 %-a hivatalosan mentes volt a szarvasmarha-gümőkórtól, és hogy az 1999 decemberében létrehozott adatbázis nyilvántartása lehetővé teszi a közösségi jogszabályokkal összhangban azonosított szarvasmarhafélék nyomon követését.

(3) Ezért helyénvalónak látszik a fenti irányelv rendelkezéseivel összhangban Franciaországot hivatalosan gümőkórmentesnek nyilvánítani.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/467/EK határozat I. melléklete helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 2000. december 27-én.

a Bizottság részéről

David Byrne

a Bizottság tagja

[1] HL L 163., 2000.7.4., 35. o.

[2] HL 121., 1964.7.29., 1977/64. o.

[3] HL L 286., 2000.11.11., 41. o.

[4] HL L 181., 1999.7.16., 36. o.

--------------------------------------------------

MELLÉKLET

„I. MELLÉKLET

A szarvasmarhák gümőkórjától hivatalosan mentesnek nyilvánított tagállamok:

Dánia

Németország

Franciaország

Luxemburg

Hollandia

Ausztria

Finnország

Svédország”

--------------------------------------------------
A Bizottság határozata

(2000. december 27.)

az egyes tagállamok vagy a tagállamok egyes régiói szarvasmarha-állományainak a szarvasmarhák enzootikus leukózisától hivatalosan mentes státusza megállapításáról szóló 1999/465/EK határozat módosításáról

(az értesítés a C(2000) 4146. számú dokumentummal történt)

(EGT vonatkozású szöveg)

(2001/28/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2000/20/EK irányelvvel [1] módosított, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre [2] és különösen annak D. melléklete I. fejezetének E. pontjára,

mivel:

(1) Az egyes tagállamok vagy azok egyes régiói szarvasmarha-állományainak a szarvasmarhák enzootikus leukózisától hivatalosan mentes státusza megállapításáról szóló, 1999. július 13-i 1999/465/EK bizottsági határozat [3] ezt a státuszt bizonyos tagállamoknak és azok egyes régióinak adományozta.

(2) Svédország illetékes hatóságai a 64/432/EGK irányelv D. melléklete I. fejezetének E. pontjában előírt összes feltételt teljesítő dokumentációt nyújtott be a Bizottságnak.

(3) Ezért helyénvalónak látszik – a fenti irányelv rendelkezéseivel összhangban – Svédországot hivatalosan szarvasmarhák enzootikus leukózisától mentesnek tekinteni, és ennek megfelelően az 1999/465/EK határozatot módosítani.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/465/EK határozat úgy módosul, hogy a tagállamok I. mellékletben szereplő jegyzéke a "Svédország" szóval egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2000. december 27-én.

a Bizottság részéről

David Byrne

a Bizottság tagja

[1] HL L 163., 2000.7.4., 35. o.

[2] HL 121., 1964.7.29., 1977/64. o.

[3] HL L 181., 1999.7.16., 32. o.

--------------------------------------------------
A Bizottság határozata

(2000. december 27.)

a lófélék Brazíliából történő behozatala tekintetében a 92/160/EGK bizottsági határozat módosításáról

(az értesítés a C(2000) 4145. számú dokumentummal történt)

(EGT vonatkozású szöveg)

(2001/27/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 13. cikkének (2) bekezdésére,

mivel:

(1) A közösségi jogszabályokkal összhangban a tagállamok azon harmadik államokból, vagy régiókba sorolás esetén harmadik államok területének azon részeiből jogosultak lófélék behozatalára, amelyek takonykórtól a behozatalt megelőző hat hónapban mentesek voltak.

(2) A legutóbb a 2000/508/EK határozattal [2] módosított 92/160/EGK bizottsági határozat [3] megállapítja a lófélék behozatala tekintetében egyes harmadik országok régiókba sorolását.

(3) A Permambuco és Alagoas, valamint Sergipe és Ceará államban a helyi lófélék körében tapasztalt takonykórról szóló jelentések következtében a 92/160/EGK határozatot módosították a 2000/163/EK [4] és a 2000/508/EK határozattal.

(4) Brazília a takonykór új klinikai eseteit jelentette bennszülött munkalovak körében az ország északkeleti részében, Maranhăo és Piaui állam egyes körzeteiben. A járványügyi helyzet értékelése céljából jelenleg 11 államban végeznek szerológiai vizsgálatot, főként az ország északkeleti részén.

(5) Ezért indokolt az érintett ország régiókba sorolásának módosítása a járványügyi helyzetnek megfelelően, figyelembe véve a jelenleg folyó felmérést.

(6) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/160/EGK határozat mellékletének Brazília államait tartalmazó jegyzékéből a "Maranhăo", "Piaui", "Rio Grande do Norte", "Paraiba", "Bahia" és "Tocantins" szavakat el kell hagyni.

2. cikk

Ennek a határozatnak a tagállamok a címzettjei.

Kelt Brüsszelben, 2000. december 27-én.

a Bizottság részéről

David Byrne

a Bizottság tagja

[1] HL L 224., 1990.8.18., 42. o.

[2] HL L 204., 2000.8.11., 44. o.

[3] HL L 71., 1992.3.18., 27. o.

[4] HL L 51., 2000.2.24., 46. o.

--------------------------------------------------
A Tanács határozata

(2000. december 22.)

a Brüsszelben, 2000. november 8-án parafált, az Európai Közösség és a Horvát Köztársaság között létrejött, a textiltermékek kereskedelméről szóló megállapodás aláírásáról és ideiglenes alkalmazásáról

(2001/55/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) A Bizottság a Közösség nevében tárgyalásokat folytatott az Európai Közösség és a Horvát Köztársaság között a textiltermékek kereskedelméről szóló megállapodás megkötéséről.

(2) A megállapodást 2000. november 8-án parafálták.

(3) Későbbi megkötésének lehetőségére figyelemmel, a megállapodást a Közösség nevében alá kell írni.

(4) Helyénvaló ezt a megállapodást 2001. január 1-jétől ideiglenesen alkalmazni az annak hivatalos megkötéséhez szükséges eljárások befejezéséig, viszonossági alapon,

A KÖVETKEZŐKÉPPEN HATÁROZOTT:

1. cikk

Későbbi megkötésének lehetőségére figyelemmel, a Tanács elnöke felhatalmazást kap, hogy kijelölje a Közösség részéről az Európai Közösség és a Horvát Köztársaság között létrejött, a textiltermékek kereskedelméről szóló megállapodás aláírására jogosult személyeket.

2. cikk

Az 1. cikkben említett megállapodást 2001. január 1-jétől ideiglenesen kell alkalmazni az annak megkötéséhez szükséges eljárások befejezésig, viszonossági alapon.

A megállapodás szövegét csatolták e határozathoz.

Kelt Brüsszelben, 2000. december 22-én.

a Tanács részéről

az elnök

C. Pierret

--------------------------------------------------
A Bizottság határozata

(2001. január 23.)

a külön határozat hatálya alá nem tartozó harmadik országból érkező élő kéthéjú kagylókra, tüskésbőrűekre, zsákállatokra és tengeri haslábúakra vonatkozó egészségügyi bizonyítvány megállapításáról szóló 96/333/EK határozat módosításáról

(az értesítés a C(2001) 127. számú dokumentummal történt)

(EGT vonatkozású szöveg)

(2001/65/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 97/79/EK irányelvvel [1] módosított, az élő kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelvre [2] és különösen annak 9. cikkére,

mivel:

(1) A 98/740/EK határozattal [3] módosított, a külön határozat hatálya alá nem tartozó harmadik országból érkező élő kéthéjú kagylókra, tüskésbőrűekre, zsákállatokra és tengeri haslábúakra vonatkozó egészségügyi bizonyítvány megállapításáról szóló, 1996. május 3-i 96/333/EK bizottsági határozat [4] 2000. december 31-éig alkalmazandó.

(2) A 2001/38/EK határozattal [5] módosított 97/20/EK [6] bizottsági határozat megállapítja azon harmadik országok jegyzékét, amelyeket a kéthéjú kagylók, tüskésbőrűek, zsákállatok és tengeri haslábúak tenyésztésére és forgalomba hozatalára vonatkozó feltételekkel egyenértékűnek ismernek el. E jegyzék II. része azon harmadik országokat tartalmazza, amelyekre a legutóbb a 2001/4/EK határozattal [7] módosított, 95/408/EK [8] tanácsi határozat alapján ideiglenes határozat vonatkozhat.

(3) A 95/408/EK határozat szerint az országok e jegyzékét 2003. december 31-ig kell alkalmazni. Ezért a 96/333/EK határozat időbeli hatályát módosítani kell, hogy az összhangba kerüljön az ideiglenes jegyzék időbeli hatályával.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 96/333/EK határozat 5. cikkében a "2000. december 31-ig" helyébe a "2003. december 31-ig" lép.

2. cikk

Ennek a határozatnak a tagállamok a címzettjei.

Kelt Brüsszelben, 2001. január 23-án.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 1. o.

[3] HL L 354., 1998.12.30., 65. o.

[4] HL L 127., 1996.5.25., 33. o.

[5] HL L 10., 2001.1.13., 66. o.

[6] HL L 6., 1997.1.10., 46. o.

[7] HL L 2., 2001.1.5., 21. o.

[8] HL L 243., 1995.1.11., 17. o.

--------------------------------------------------
A Tanács határozata

(2000. december 5.)

a Közösség és az Általános Preferenciális Rendszer keretében preferenciális tarifális kedvezményeket nyújtó EFTA-tagországok (Norvégia és Svájc) közötti, a Norvégiából vagy Svájcból származó terméket tartalmazó áruknak a Közösség vámterületére érkezésekor a Közösségből származó terméket tartalmazó árukkal azonos módon való kezelésének biztosításáról szóló, levélváltás formájában kötött megállapodás jóváhagyásáról

(2001/101/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [1] 66. cikkének (4) és (5) bekezdésére,

mivel:

(1) Annak érdekében, hogy a közösségi, svájci és norvég vámhatóságok számára lehetővé váljon a helyettesítő származási bizonyítvány "A" formanyomtatványának kiadása különösen azon fejlődő országokból származó áruk mozgásának megkönnyítésére, amelyek részére az Európai Közösség, Svájc és Norvégia általános preferenciákat biztosít, a Közösségnek megállapodást kell kötnie Svájccal és Norvégiával, amelynek keretében a kétoldalú kumulációs szabályok alapján áruik alkotórészeit kölcsönösen az érintett fejlődő országokból származónak ismerik el.

(2) A Tanács 1996. március 29-i, a Bizottságnak adott felhatalmazása alapján tárgyalásokra került sor e célból az Európai Közösség, Svájc és Norvégia között, ennek eredményeképp levélváltás formájában megkötött megállapodás született, amelyet a Közösség érdekében jóvá kell hagyni,

A KÖVETKEZŐKÉPPEN HATÁROZOTT:

1. cikk

A Közösség és az Általános Preferenciális Rendszer keretében preferenciális tarifális kedvezményeket nyújtó EFTA-tagországok (Norvégia és Svájc) közötti, a Norvégiából vagy Svájcból származó terméket tartalmazó áruknak a Közösség vámterületére érkezésekor a Közösségből származó terméket tartalmazó árukkal azonos módon való kezelésének biztosításáról szóló, levélváltás formájában kötött megállapodást a Közösség nevében a Tanács jóváhagyja.

A levélváltás formájában kötött megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában megkötött megállapodásnak a Közösséget jogilag kötelező aláírására jogosult személy(eke)t.

3. cikk

A Tanács elnöke küldi meg a Közösség nevében a levélváltás formájában megkötött megállapodásban előírt értesítést.

Kelt Brüsszelben, 2000. december 5-én.

a Tanács részéről

az elnök

C. Pierret

[1] HL L 253., 1993.10.11., 1. o. A legutóbb az 1602/2000/EK rendelettel (HL L 188., 2000.7.26, 1. o.) módosított rendelet.

--------------------------------------------------
A Tanács határozata

(2001. február 26.)

az Európai Közösség és Srí Lanka Demokratikus Szocialista Köztársaság között egyetértési megállapodás formájában létrejött, a textil- és ruházati termékek piacra jutására vonatkozó szabályokról szóló megállapodás Európai Közösség nevében történő aláírásáról és ideiglenes alkalmazásának engedélyezéséről

(2001/214/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első és második albekezdésével,

tekintettel a Bizottság javaslatára,

mivel:

(1) A Bizottság a Közösség nevében tárgyalásokat folytatott Srí Lankával a textiltermékek kereskedelméről szóló, egyetértési megállapodás formájában létrejövő kétoldalú megállapodásról.

(2) Az egyetértési megállapodás formájában létrejött megállapodást 2000. december 5-én parafálták.

(3) Az egyetértési megállapodás formájában létrejött megállapodást a Közösség nevében alá kell írni.

(4) Annak érdekében, hogy a megállapodás előnyeiből a WTO felé történő vonatkozó értesítéseket követően mindkét Fél azonnal részesülhessen, indokolt e megállapodást 2000. december 1-jétől a hivatalos megkötéshez szükséges eljárások befejezéséig ideiglenesen alkalmazni, a viszonosságra is figyelemmel,

A KÖVETKEZŐKÉPPEN HATÁROZOTT:

1. cikk

A későbbi időpontban történő megkötés lehetőségére is figyelemmel, a Tanács elnöke felhatalmazást kap, hogy kijelölje a textiltermékek kereskedelméről szóló, egyetértési megállapodás formájában Srí Lankával létrejött megállapodásnak az Európai Közösség nevében történő aláírására jogosult személyeket.

A megállapodás szövegét csatolták e határozathoz.

2. cikk

A viszonosságra is figyelemmel, az egyetértési megállapodás formájában létrejött megállapodást 2000. december 1-jétől a hivatalos megkötéshez szükséges eljárások befejezéséig ideiglenesen kell alkalmazni.

3. cikk

(1) A Bizottság – a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93 tanácsi rendelet [1] 17. cikkében említett eljárásnak megfelelően – módosíthatja a kettős ellenőrzési rendszer alkalmazását bizonyos termékek vonatkozásában, miután az egyetértési megállapodás 7. pontja szerint konzultációkat folytatott Srí Lankával.

(2) Amennyiben Srí Lanka nem teljesíti az egyetértési megállapodás 2. és 6. pontja szerinti kötelezettségeket, a Bizottság újra kontingensrendszert alkalmaz a 3030/93 rendelet 17. cikkében említett eljárásnak megfelelően.

Kelt Brüsszelben, 2001. február 26-án.

a Tanács részéről

az elnök

A. Lindh

[1] HL L 275., 1993.11.8. A legutóbb a 824/97/EK tanácsi rendelettel (HL L 119., 1997.5.8., 1. o.) módosított rendelet.

--------------------------------------------------
A Tanács határozata

(2001. február 26.)

az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program megújításáról szóló megállapodás megkötéséről

(2001/196/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 149. és 150. cikkére, összefüggésben annak 300. cikke (3) bekezdése első albekezdésével,

tekintettel a Bizottság javaslatára,

tekintettel az Európai Parlament véleményére,

mivel:

(1) 2000. május 22-i határozatával a Tanács felhatalmazta a Bizottságot, hogy tárgyalásokat folytasson az Európai Közösség, az Amerikai Egyesült Államok és Kanada között a felsőoktatásban, a szakoktatásban és szakképzésben történő együttműködésre irányuló megállapodásokkal kapcsolatban.

(2) A Közösség és az Amerikai Egyesült Államok remélik, hogy számukra kölcsönösen hasznos lesz ez az együttműködés, amely a Közösség oldaláról kiegészítő jellegű a tagállamok és az Amerikai Egyesült Államok közötti bilaterális programokhoz képest, és amely európai hozzáadott értéket nyújt.

(3) Az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program megújításáról szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program megújításáról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 6. cikkében említett vegyes bizottságba delegált Európai Közösségi küldöttséget a Bizottság képviselői alkotják, akiket az egyes tagállamok által küldött egy-egy képviselő segít.

3. cikk

A Tanács elnöke küldi el a megállapodás 12. cikkében meghatározott értesítést.

Kelt Brüsszelben, 2001. február 26-án.

a Tanács részéről

az elnök

A. Lindh

--------------------------------------------------
A Tanács határozata

(2001. február 26.)

az Európai Közösség és Kanada kormánya közötti felsőoktatási és képzési együttműködési program megújításáról szóló megállapodás megkötéséről

(2001/197/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 149. és 150. cikkére, összefüggésben 300. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére,

mivel:

(1) 2000. május 22-i határozatával a Tanács felhatalmazta a Bizottságot arra, hogy az Európai Közösség, Kanada és az Amerikai Egyesült Államok között felsőoktatás és szakképzés tárgyában együttműködési megállapodásokról tárgyalásokat folytasson.

(2) A Közösség és Kanada kölcsönös előnyöket remélnek az együttműködéstől, amelynek a Közösség oldaláról ki kell egészítenie a tagállamok és Kanada közötti kétoldalú programokat, és európai hozzáadott értéket kell teremtenie.

(3) Az Európai Közösség és Kanada Kormánya közötti felsőoktatási és képzési együttműködési program megújításáról szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Kanada Kormánya közötti felsőoktatási és képzési együttműködési program megújításáról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 6. cikkében említett vegyes bizottságba az Európai Közösség által kinevezett küldöttség a Bizottság képviselőjéből és az egyes tagállamok őt segítő egy-egy képviselőjéből áll.

3. cikk

A megállapodás 12. cikkében előírt értesítést a Tanács elnöke küldi meg.

Kelt Brüsszelben, 2001. február 26-án.

a Tanács részéről

az elnök

A. Lindh

--------------------------------------------------
A Tanács határozata

(2001. március 19.)

az egyrészről az Európai Közösség és tagállamai és másrészről a Koreai Köztársaság közötti kereskedelmi és együttműködési keretmegállapodás megkötéséről

(2001/248/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 57. cikke (2) bekezdésére, 71. cikkére, 80. cikke (2) bekezdésére, valamint 133. és 308. cikkére, összefüggésben 300. cikke (2) bekezdése első albekezdésének második mondatával és 300. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

a Gazdasági és Szociális Bizottsággal folytatott konzultációt követően,

mivel:

az e határozatban említett megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség és tagállamai és másrészről a Koreai Köztársaság közötti kereskedelmi és együttműködési keretmegállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

(1) A tagállamok képviselőinek támogatásával a Közösséget a Bizottság képviselője képviseli a keretmegállapodás 19. cikke (3) bekezdésében előírt vegyes bizottságban.

(2) A Közösség által a vegyes bizottságban ajánlás megfogalmazásakor képviselendő álláspontot a Bizottság javaslatára a Tanács határozza meg, az Európai Közösséget létrehozó szerződés megfelelő rendelkezéseivel összhangban.

3. cikk

A keretmegállapodás 21. cikkében előírt értesítést a Közösség nevében a Tanács elnöke küldi meg.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2001. március 19-én.

a Tanács részéről

az elnök

A. Lindh

[1] HL C 188., 1996.6.28., 11. o.

[2] HL C 104., 1999.4.14., 59. o.

--------------------------------------------------
A Tanács határozata

(2001. február 26.)

a Brüsszelben, 2000. november 24-én parafált, az Európai Közösség és Bosznia és Hercegovina között létrejött, a textiltermékek kereskedelméről szóló megállapodás aláírásáról és ideiglenes alkalmazásáról

(2001/213/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) A Bizottság a Közösség nevében tárgyalásokat folytatott az Európai Közösség és Bosznia és Hercegovina között a textiltermékek kereskedelméről szóló megállapodás megkötéséről.

(2) A megállapodást 2000. november 24-én parafálták.

(3) Későbbi megkötésének lehetőségére figyelemmel, a megállapodást az Európai Közösség nevében alá kell írni.

(4) Helyénvaló ezt a megállapodást 2001. március 1-jétől ideiglenesen alkalmazni az annak hivatalos megkötéséhez szükséges eljárások befejezéséig, viszonossági alapon,

A KÖVETKEZŐKÉPPEN HATÁROZOTT:

1. cikk

Későbbi megkötésének lehetőségére figyelemmel, a Tanács elnöke felhatalmazást kap, hogy kijelölje az Európai Közösség részéről az Európai Közösség és Bosznia és Hercegovina között létrejött, a textiltermékek kereskedelméről szóló megállapodás aláírására jogosult személyeket.

2. cikk

Az 1. cikkben említett megállapodást 2001. március 1-jétől ideiglenesen kell alkalmazni az annak megkötéséhez szükséges eljárások befejezésig, viszonossági alapon.

A megállapodás szövegét csatolták e határozathoz.

Kelt Brüsszelben, 2001. február 26-án.

a Tanács részéről

az elnök

A. Lindh

--------------------------------------------------